
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti,  31  martie  2015
Nr.4C-9/79
RAPORT

asupra propunerii legislative pentru completarea articolului 68 al Legii educaţiei naţionale nr.1/2011 

(Plx. 68/2015)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx.68 din 11 martie 2015, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru completarea articolului 68 al Legii educaţiei naţionale nr.1/2011.

Pentru întocmirea raportului, Comisia a analizat avizele primite de la Comisia pentru sănătate și familie, Comisia pentru drepturile omului, culte și probleme ale minorităților naționale, avizul Consiliului Legislativ şi avizul Consiliului Economic şi Social.
Propunerea legislativă are ca obiect modificarea articolului 68 alin.(2) şi (3) din Legea educaţiei naţionale nr. 1/2011, cu modificările şi completările ulterioare, în sensul introducerii în trunchiul comun al planurilor de învățământ a disciplinei Alimentație sănătoasă.  

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitați: domnul Andrei Gheorghe Kiraly – secretar de stat în cadrul Ministerului Educaţiei şi Cercetării Științifice, domnul senator Donţu Ovidiu Liviu – inițiator. 

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 31 martie 2015, Comisia a propus, cu 11 voturi pentru respingere, 2 voturi împotriva respingerii și 2 abțineri, respingerea propunerii legislative din următoarele considerente: 

-  în unităţile şcolare din învăţământul preuniversitar din România se predă o disciplină opţională în cadrul programului Educaţia pentru sănătate. De asemenea, ore de studii care să conţină elemente de educaţie pentru sănătate sunt cuprinse şi în alte discipline de studiu. În consecinţă, propunerea legislativă ar constitui o suprareglementare în domeniu;


- în momentul de față nu există personal didactic calificat care să poată preda o astfel de disciplină; 

- prevederile acestei inițiative vizează conținutul Planurilor Cadru de învățământ care se aprobă prin ordin de ministru și nu fac obiectul Legii educaţiei naţionale nr. 1/2011.



    PREŞEDINTE 



                   


                     SECRETAR
                          Adrian Nicolae DIACONU







      Victor CRISTEA
                                                                                                                                              Consilier parlamentar
                                                                                                                                               Ioana Florina Mînzu
2

_1473677514.unknown

